Jozef Moravčík (politik)

doc. JUDr. Jozef Moravčík, CSc. (* 19. marec 1945, Očová) je slovenský právnik, vysokoškolský pedagóg a bývalý politik. Bol primátor Bratislavy, od  16. marca 1994 do 13. decembra 1994 bol predseda vlády Slovenskej republiky. Predtým pôsobil ako slovenský a česko-slovenský minister zahraničných vecí. Patrí medzi spoluautorov Ústavy Slovenskej republiky.

Životopis 
Narodil sa v obci Očová v okrese Zvolen. V rokoch 1964 a 1965 študoval právo na Právnickej fakulte Karlovej univerzity v Prahe. Potom od roku 1965 na Právnickej fakulte Univerzity Komenského v Bratislave, ktorú úspešne ukončil v roku 1969. Po ukončení štúdia začal pracovať ako asistent na Vysokej škole ekonomickej v Bratislave. Krátko pracoval aj v bratislavskej spoločnosti Chemapol. V roku 1972 sa vrátil na Právnickú fakultu Univerzity Komenského, kde začal pôsobiť ako odborný asistent. Na tejto pozícii zotrval do roku 1985, kedy habilitoval na docenta v odbore hospodárske právo. V tomto roku sa zároveň stal vedúcim Katedry hospodárskeho práva a úsekových ekonomík Právnickej fakulty Univerzity Komenského, kde zotrval do roku 1990. V roku 1990 bol zvolený za dekana Právnickej fakulty Univerzity Komenského, ktorým zostal do roku 1991.

V polovici roka 1992 sa stal súčasťou skupiny odborníkov, ktorí pripravili Ústavu Slovenskej republiky.

Politická činnosť 
 od 25. januára 1991 poslanec Slovenskej národnej rady za Verejnosť proti násiliu (VPN)
 od 6. júna do 31. decembra 1992 poslanec Snemovne ľudu Federálneho zhromaždenia ČSFR za Hnutie za demokratické Slovensko (HZDS)
 od 2. júla do 31. decembra 1992 minister zahraničných vecí ČSFR a člen Rady obrany štátu
 od 1. januára 1993 poradca premiéra Vladimíra Mečiara pre legislatívne otázky
 od 19. marca 1993 do 14. marca 1994 minister zahraničných vecí  
 od 16. marca do 13. decembra 1994 predseda vlády
 od 1994 do 1998 poslanec Národnej rady za Demokratická únia Slovenska (DEÚS) a Demokratická únia (DÚ)

Stranícka a komunálna politika
 predseda Demokratická únia Slovenska (DEÚS) a Demokratická únia (DÚ)
 od 1998 do 2002 primátor Bratislavy zvolený za koalíciu SDK, SDĽ

Referencie

Zdroje 
 Životopis Jozefa Moravčíka
 

Slovenskí právnici
Slovenskí vysokoškolskí pedagógovia
Absolventi Právnickej fakulty Univerzity Komenského v Bratislave
Vyučujúci na Právnickej fakulte Univerzity Komenského v Bratislave
Dekani Právnickej fakulty Univerzity Komenského
Predsedovia vlády Slovenska
Primátori Bratislavy
Politici VPN
Politici ĽS-HZDS
Politici DÚ (1995)
Politici DEÚS
Poslanci SNR
Poslanci NR SR (1994 – 1998)
Ministri zahraničných vecí a európskych záležitostí Slovenskej republiky
Ministri zahraničných vecí Česko-Slovenska
Osobnosti z Očovej